ข้อบัญญัติองค์การบริหารส่วนตำบลบ้านหาดข้อบัญญัติองค์การบริหารส่วนตำบลบ้านหาดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลบ้านหาดอำเภอบ้านลาด จังหวัดเพชรบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบ้านหาดโดยความเห็นชอบของสภาองค์การบริหารส่วนตำบลบ้านหาดและได้รับความเห็นชอบจากนายอำเภอบ้านลาด จึงออกข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านหาด เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลบ้านหาด อำเภอบ้านลาด จังหวัดเพชรบุรี พ.ศ.๒๕๕๗ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้แนวเขตควบคุมอาคาร หมายความว่า พื้นที่ในบริเวณ ดังต่อไปนี้ด้านเหนือ จดระยะ ๑,๐๙๙ เมตรที่ห่างจากหลักหมุดเขตผังเมืองรวม พบ.ข : ๑๐๑๔ ไปทางทิศตะวันออกเฉียงใต้ที่แบ่งเขตการปกครองระหว่างองค์การบริหารส่วนตำบลไร่ส้ม อำเภอเมืองเพชรบุรีกับองค์การบริหารส่วนตำบลบ้านหาด อำเภอบ้านลาดไปตามเขตองค์การบริหารส่วนตำบลบ้านหาดจนบรรจบเขตการปกครององค์การบริหารส่วนตำบลบ้านหม้อ อำเภอเมืองเพชรบุรีกับเขตการปกครององค์การบริหารส่วนตำบลบ้านหาด อำเภอบ้านลาดด้านตะวันออก จดแนวเขตการปกครองระหว่างองค์การบริหารส่วนตำบลบ้านหาดอำเภอบ้านลาดกับองค์การบริหารส่วนตำบลบ้านหม้อ อำเภอเมืองเพชรบุรีไปตามแนวเขตการปกครององค์การบริหารส่วนตำบลบ้านหาด ไปทางทิศใต้จนบรรจบเขตการปกครองที่แบ่งเขตระหว่างองค์การบริหารส่วนตำบลบ้านหาด อำเภอบ้านลาดกับเขตการปกครองเทศบาล ตำบลบ้านลาด อำเภอบ้านลาดด้านใต้ จดแนวเขตการปกครองระหว่างองค์การบริหารส่วนตำบลบ้านหาดอำเภอบ้านลาดกับเทศบาลตำบลบ้านลาด อำเภอบ้านลาดไปตามแนวเขตการปกครององค์การบริหารส่วนตำบลบ้านหาด ไปทางทิศตะวันตกเฉียงใต้จนบรรจบเส้นตั้งฉากระยะ ๑,๐๓๕ เมตร กับหลักหมุดเขตผังเมืองรวม พบ.ข : ๑๐๑๖และทางหลวงแผ่นดินหมายเลข ๓๑๗๙ ฟากตะวันออกด้านตะวันตก จดเส้นตั้งฉากระยะ ๑,๐๓๕ เมตร กับหลักหมุดเขตผังเมืองรวม พบ.ข : ๑๐๑๖ และทางหลวงแผ่นดินหมายเลข๓๑๗๙ ฟากตะวันออก ไปทางทิศตะวันตกเฉียงเหนือ จนบรรจบระยะ ๑,๐๙๙ เมตร ที่ห่างจากหลักหมุดเขตผังเมืองรวม พบ.ข : ๑๐๑๔ไปทางทิศตะวันออกเฉียงใต้ที่แบ่งเขตการปกครองระหว่างองค์การบริหารส่วนตำบลบ้านหาดอำเภอบ้านลาด กับองค์การบริหารส่วนตำบลไร่ส้ม อำเภอเมืองเพชรบุรีทั้งนี้ ตามแผนที่ท้ายข้อบัญญัตินี้ข้อ ๔ ภายใต้แนวเขตควบคุมอาคารห้ามบุคคลใดก่อสร้างอาคารชนิดและประเภท ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยหรือประกอบพาณิชยกรรมประเภทอาคารขนาดใหญ่(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อห้ามการใช้ประโยชน์อาคารตาม (๖) (๗) (๘) และ (๙)มิให้ใช้บังคับแก่การดำเนินการของการเคหะแห่งชาติข้อ ๕ภายในบริเวณพื้นที่ที่กำหนดตามข้อ ๓ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖อาคารที่มีอยู่แล้วในพื้นที่ที่กำหนดตามข้อ ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลบ้านหาดรักษาการตามข้อบัญญัตินี้ประกาศณ วันที่ ๑๘ กรกฎาคม พ.ศ. ๒๕๕๗ผ่วน เอมดีนายกองค์การบริหารส่วนตำบลบ้านหาด[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลบ้านหาด เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลบ้านหาดอำเภอบ้านลาด จังหวัดเพชรบุรี พ.ศ. ๒๕๕๗๒.แผนที่ท้ายข้อบัญญัติองค์การบริหารส่วนตำบลบ้านหาด เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลบ้านหาดอำเภอบ้านลาด จังหวัดเพชรบุรี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒ ตุลาคม ๒๕๕๗ปริญสินีย์/ผู้ตรวจ๒ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๙๒ ง/หน้า ๒๗/๒๙ กันยายน ๒๕๕๗